“บ้านปู เน็กซ์” แนะวิธีลด “ใช้ไฟฟ้า” สูงสุดถึง 30%
“บ้านปู เน็กซ์” ชวนตรวจสุขภาพการใช้พลังงานในกิจการ ด้วยดิจิทัลแพลตฟอร์มที่แม่นยำ พร้อมแนะวิธีช่วยลดการใช้ไฟฟ้าได้จริงสูงสุดถึง 30%
5 ก.ค. 2564

บริษัท บ้านปู เน็กซ์ จำกัด หรือ BANPU NEXT บริษัทลูกของบริษัท บ้านปู จำกัด (มหาชน) หรือ BANPU เป็นผู้ให้บริการโซลูชันพลังงานฉลาดชั้นนำในภูมิภาคเอเชียแปซิฟิก เดินหน้าพัฒนาบริการที่ตอบโจทย์เทรนด์การใช้พลังงานวิถีใหม่ แนะนำวิธีที่จะช่วยประหยัดพลังงาน และสร้างการเติบโตให้ธุรกิจลูกค้าอย่างยั่งยืน เปิดตัวบริการตรวจติดตาม วิเคราะห์ และให้คำปรึกษาด้านการใช้พลังงานครบวงจรอย่างมีประสิทธิภาพ โดยเป็นบริการภายใต้โซลูชันฉลาดวิเคราะห์ (Smart Data Analytics) ซึ่งเป็นหนึ่งในโซลูชันพลังงานฉลาดของบ้านปู เน็กซ์
มอบบริการที่ครบวงจร พร้อมผู้เชี่ยวชาญดูแลทุกขั้นตอนตั้งแต่ 1. แนะนำ และประเมินรูปแบบการให้บริการที่เหมาะสมกับประเภทธุรกิจและความต้องการของลูกค้า 2. ออกแบบ และติดตั้งอุปกรณ์ IoT เซนเซอร์ สำหรับตรวจวัดการใช้พลังงาน เพื่อการตรวจวัดข้อมูลแบบเรียลไทม์ และแม่นยำ 3. เก็บข้อมูลบนดิจิทัลแพลตฟอร์ม และแสดงผลบนดิจิทัลแดชบอร์ดแบบเรียลไทม์ ซึ่งลูกค้าสามารถติดตามผล และเปรียบเทียบพฤติกรรมการใช้พลังงานได้ตลอด 24 ชั่วโมง 4. วิเคราะห์การใช้พลังงานเชิงลึก* และจัดทำรายงานผลการใช้พลังงาน พร้อมเสนอมาตรการในการจัดการพลังงาน เพื่อให้ลูกค้าสามารถประหยัดพลังงานและใช้พลังงานได้อย่างมีประสิทธิภาพสูงสุด โดยบริการนี้สำหรับกลุ่มผู้ประกอบการธุรกิจในกรุงเทพฯ และปริมณฑล ที่มีค่าไฟฟ้าตั้งแต่ 50,000 บาทต่อเดือนขึ้นไป และต้องการทราบพฤติกรรมการใช้พลังงานในกิจการ เพื่อยกระดับการตรวจวัดและปรับปรุงการใช้พลังงานให้มีประสิทธิภาพสูงสุด
บ้านปู เน็กซ์ เสนอ 2 แพ็คเกจรายปีจากบริการ ดังนี้
–สมาร์ทไลท์ (Smart LITE) สำหรับผู้ประกอบการที่ต้องการเห็นภาพรวมการใช้พลังงานภายในกิจการ หรือต้องการเปรียบเทียบการใช้พลังงานระหว่างสาขา หรือกิจการที่มีโครงสร้างคล้ายกันหลายแห่ง มีค่าไฟฟ้าประมาณ 50,000 – 150,000 บาทต่อเดือน ค่าบริการรายปีเริ่มต้น 120,000 บาท หรือ 12,000 บาทต่อเดือน โดยผลลัพธ์เมื่อทำตามคำแนะนำ สามารถช่วยลดการใช้ไฟฟ้าได้เฉลี่ย 5 – 20%
–สมาร์ทพลัส (Smart PLUS) สำหรับผู้ประกอบการที่ต้องการติดตามและวิเคราะห์การใช้พลังงานเชิงลึก เหมาะกับกิจการประเภทโรงงานและอาคารควบคุมที่ต้องจัดทำรายงานการจัดการพลังงานเป็นประจำ มีค่าไฟฟ้าประมาณ 150,000 – 1,000,000 บาทต่อเดือน ค่าบริการรายปีเริ่มต้น 200,000 บาท หรือ 19,000 บาทต่อเดือน โดยผลลัพธ์เมื่อทำตามคำแนะนำ สามารถช่วยลดการใช้ไฟฟ้าได้เฉลี่ย 10 – 30%
นอกจากบริการนี้ บ้านปู เน็กซ์ยังมีโซลูชันพลังงานฉลาดอื่นๆ ที่หลากหลาย และครบวงจร ซึ่งช่วยเพิ่มประสิทธิภาพการใช้พลังงาน และช่วยลดภาระให้ธุรกิจลูกค้าอย่างยั่งยืน
พิเศษ! สำหรับผู้ประกอบการ 10 ท่านแรกที่ลงทะเบียน และเซ็นสัญญาใช้บริการนี้ ภายใน 31 ตุลาคม 2564 รับสิทธิ์ชำระค่าบริการในปีที่ 2 ในราคาเพียงครึ่งเดียว ดูรายละเอียดเพิ่มเติม และลงทะเบียนได้แล้ววันนี้ที่ http://bit.ly/PR-SignUp-Smart-Energy-Consumption-Analytics หรือสอบถามแผนกลูกค้าสัมพันธ์ โทร. 02-095-6599



